Môžem absolvovať Holter vyšetrenie s prechladnutím? Rady na liečbu.
Dobrý deň,
prosím o pomoc. Mám ísť na Holter vyšetrenie, ale mám trochu stečené sople a občasný kašeľ. Môžem ísť na to vyšetrenie? Čo si mám naordinovať? Solmucol, ACC long?  Ďakujem. Prajem príjemný deň.
Dobrý deň,
ďakujeme za Vašu otázku.
V prípade, že sa hlien nachádza v prínosových dutinách a následne steká do krku, hovoríme o zadnej nádche.
Sinupret
je veľmi často používaný liek v liečbe zadnej nádchy. Uvoľňuje hustý (väzký) hlien pri všetkých ochoreniach dýchacích ciest, ktorý sa nemôže dostatočne alebo vôbec odstrániť prirodzeným spôsobom (kašľaním, smrkaním). Veľmi účinné pri liečbe zadnej nádchy je taktiež preplachovanie dutín roztokom solí. Na to je možné použiť konvičku, alebo
hypertonický sprej
určený na výplach nosa. Vďaka vysokej koncentrácii soli extrahuje hypertoncký roztok pomocou osmózy prebytočnú tekutinu z nosovej sliznice, čo znižuje opuch sliznice a zlepšuje dýchanie nosom.
Pri zatekaní hlienov do dolných dýchacích ciest alebo pokiaľ sekretolytický účinky lieku Sinupret nie je postačujúci, je možné ho kombinovať s uvedenými liekmi ( Solmucol, ACC Long). Liek
Solmucol
obsahuje liečivo N-acetylcysteín. Používa sa pri všetkých druhoch ochorení dýchacích ciest sprevádzaných zvýšenou tvorbou hustého a väzkého hlienu, ktorý sa nedostatočne vykašliava. Stačí jedna dávka 600 mg denne.
Pred akýmkoľvek vyšetrením je potrebné upovedomiť o prebiehajúcom ochorení ošetrujúceho lekára, ktorý na základe Vášho zdravotného stavu určí, či je nosenie tohto zariadenia pre Vás vhodné. Taktiež treba mať na pamäti, že počas jeho nosenia je vhodné na krátku dobu aj mierne zvýšiť telesnú aktivitu (často sa odporúča napríklad chôdza do schodov, prípadne bicyklovanie, aby sa mohli zachytiť prejavy arytmie pri záťaži).
Prajem pekný zvyšok dňa.
S pozdravom
Mgr. Emma Halás Haluščíková